cyanic-selkie/wikianc huggingface dataset:
พรหมชาลสูตร (มหายาน)
เนื้อหา
จากนั้นทรงตรัสและแจกแจงรายละเอียดของโพธิสัตว์ศีล หรือโพธิสัตว์ปราติโมกษ์ โดยสังเขปแบ่งออกเป็นมหาโพธิสัตว์ศีล ๑๐ และจุลโพธิสัตว์ศีล ๔๘ โดยทรงบรรยายข้อศีล และแนวทางการปฏิบัติอย่างละเอียด ทั้งนี้ มหาโพธิสัตว์ศีล ๑๐ เรียกว่า ปราติโมกษ์ ในภาษาสันสกฤต หรือปาติโมกข์ในภาษาบาลี
ความแตกต่างกับพรหมชาลสูตรฝ่ายเถรวาท
อย่างไรก็ตาม พรหมชาลสูตรในพระไตรปิฎกฝ่ายมหายาน ระบุถึงมหาโพธิสัตว์ศีล ๑๐ และจุลโพธิสัตว์ศีล ๔๘ นอกจากนี้ ไม่มีการเอ่ยถึงทิฏฐิ ๖๒ ประการ แต่เอ่ยถึงพระไวโรจนพุทธเจ้า อันเป็นพระธยานิพุทธะ ๑ ใน ๕ องค์ โดยระบุว่า พระไวโรจนพุทธเจ้าทรงเป็นธรรมกายของพุทธทั้งปวง โดยเหตุนี้ พรหมชาลสูตรของนิกายมหายาน จึงเป็นการประกาศแนวคิดตรีกายของฝ่ายมหายานนั่นเอง
พระโพธิสัตว์ศีลมีความแตกต่างในด้านรารยละเอียดจากจุลศีล มัชฌิมศีล และมหาศีล ในพรหมชาลสูตรฝ่ายเถรวาท กระนั้นก็ตามก็ยังมีบางส่วนสอดคล้องกับศีล ๕ ศีล ๘ ศีล ๑๐ และศีล ๒๒๗ หรือพระปาติโมกข์ อันเป็นพื้นฐานของพระศาสนาฝ่ายเถรวาท โดยสารัตถะแล้วมีความเหมือนกันตรงที่เป็นการระงับ เป็นการยังให้เกิดความปกติกายวาจา กล่าวคือความปกติตามระเบียบวินัย, ปกติมารยาทที่สะอาดปราศจากโทษ, ข้อปฏิบัติในการเว้นจากความชั่ว, ข้อปฏิบัติในการฝึกหัดกายวาจาให้ดียิ่งขึ้น, ความสุจริตทางกายวาจาและอาชีพ ทั้งนี้ ศีลในพรหมชาลสูตรฝ่ายเถรวาทมุ่งเน้นเป็นหลักปฏิบัติสำหรับบรรพชิต และสิ่งสำคัญที่สุดสำหรับบรรพชิตคือการรักษาพรหมจรรย์ ซึ่งข้อกำหนดนี้ปรากฏอยู่ในหมวดจุลศีลอย่างชัดเจน ซึ่งในพรหมชาลสูตรฝ่ายมหายานมีข้อกำหนดที่ว่านี้เช่นกันในหมวดมหาศีล ๑๐ ซึ่งบรรพชิตในจีน เกาหลี และเวียดนาม ยังรักษาศีลข้อนี้อย่างเคร่งครัด ประกอบกับการรักษาพระปาติโมกข์ หรือพระวินัยของนิกายธรรมคุปต์เป็นรากฐานอยู่แล้ว โดยพระวินัยของนิกายธรรมคุปต์นี้มีส่วนคล้ายคลึงกับพระวินัยของฝ่ายเถรวาทอย่างมาก ขณะที่ข้อกำหนดศีลในพรหมชาลสูตรฝ่ายมหายาน จะรับกันในการอุปสมบทเป็นพระภิกษุมหายานโดยสมบูรณ์ เพื่อย้ำให้ครองตนบนมรรคาแห่งพระโพธิสัตว์ หรือเป็นยกระดับปาติโมกข์ศีลให้ถือเป็นอธิศีลนั่นเอง เพราะมีการเน้นหนักในการรักษามโนกรรมอย่างมากในส่วนของจุลโพธิสัตว์ศีล ๔๘
อย่างไรก็ตาม ที่ญี่ปุ่นได้มีการลดความสำคัญของพระปาติโมกข์ หรือพระวินัยของนิกายธรรมคุปต์ลง จนเหลือแต่การรับโพธิสัตว์ศีลเท่านั้น โดยเริ่มมาตั้งแต่ยุคของพระไซโจ หรือราวพุทธศตวรรษที่ ๑๕ กระทั่งถึงยุคเมจิ รัฐบาลได้มีความพยายามลดความสำคัญของศาสนาพุทธ จึงสั่งให้บรรพชิตสมรสกับสตรี และตั้งครอบครัว โดยอ้างว่าพระวินัยมิได้มีบัญญัติห้ามบรรพชิตในเรื่องนี้ โดยอ้างโพธิสัตว์ศีลเป็นใหญ่ว่าปาติโมกข์
ศาลเจ้ายาซูกูนิ
ศาลเจ้ายาซูกูนิ เป็นศาลเจ้าชินโตตั้งอยู่ที่เขตชิโยดะ กรุงโตเกียว สร้างขึ้นครั้งแรกในยุคเมจิ ปี พ.ศ. 2412 ตามความเชื่อของลัทธิชินโต มีวัตถุประสงค์เพื่อเป็นที่ระลึกถึงผู้เสียชีวิตในสงครามโบชิง ระหว่างกองกำลังฝ่ายรัฐบาลเอโดะกับฝ่ายราชสำนักเกียวโต หลังสงครามโลกครั้งที่ 2 ยังถูกใช้เป็นที่สถิตของเหล่าดวงวิญญาณของทหารญี่ปุ่นที่สละชีพในสงคราม
ประวัติ
ในยุคเมจิ เกิดสงครามกลางเมืองภายในประเทศญี่ปุ่น เรียกว่าสงครามโบชิง ซึ่งเป็นการสู้รบระหว่างฝ่ายรัฐบาลเอโดะและฝ่ายของผู้จงรักภักดีต่อองค์จักรพรรดิ สุดท้ายฝ่ายองค์จักรพรรดิเป็นผู้ชนะ สิ้นสุดยุคของโชกุนโทกูงาวะที่ปกครองญี่ปุ่นยาวนานกว่า 260 ปี มีผู้คนล้มตายจำนวนมาก องค์จักรพรรดิเมจิมีรับสั่งให้สร้างอนุสรณ์สถานเพื่อรำลึกถึงผู้เสียชีวิตในเหตุการณ์สงครามโบชิงและพระราชทานชื่อว่า โตเกียวโชกนชะ  ต่อมา จักรพรรดิเมจิ ได้ทรงเปลี่ยนชื่อเป็นยาซูกูนิในปี พ.ศ. 2422 ซึ่งหมายถึง ประเทศที่สงบสุข
ความเชื่อ
ศาลเจ้ายาซูกูนิ นับเป็นส่วนหนึ่งของความเชื่อตามลัทธิชินโต ซึ่งเป็นเสมือนศาสนาพื้นเมืองของญี่ปุ่น มีอิทธิพลต่อแนวความคิดทางการเมืองและทางทหารของญี่ปุ่นเป็นอย่างสูง ในคัมภีร์ชินโตระบุว่าหมู่เกาะญี่ปุ่นได้ถูกสร้างขึ้นโดยเทพเจ้า พระจักรพรรดิองค์แรกของญี่ปุ่นสืบเชื้อสายมาจากเทพเจ้าแห่งดวงอาทิตย์ และชาวญี่ปุ่นก็ล้วนได้รับการคัดเลือกจากเทพเจ้า ประเทศญี่ปุ่นจึงเป็นเสมือนดินแดนอันศักดิ์สิทธิ์ของเทพเจ้า
ในช่วงปลายคริสต์ศตวรรษที่ 19 ญี่ปุ่นได้พัฒนาประเทศให้เจริญเป็นประเทศที่พัฒนาแล้ว ได้มีการแบ่งลัทธิชินโตออกเป็น 2 ส่วน คือ
ภายหลังจากที่ญี่ปุ่นได้ชัยชนะทางการทหารในสงครามโลกครั้งที่หนึ่ง มีการเผยแพร่ลัทธิความรักชาติครั้งใหญ่ และขยายแนวความคิดไปสู่การครอบครองโลก มีการนำเอาความเชื่อในชินโตแห่งรัฐมาเป็นอุดมการณ์สร้างลัทธิทางการทหารขึ้นในประเทศ ดังข้อความตอนหนึ่งว่า พระจักรพรรดิแห่งญี่ปุ่นจะได้ทรงปกครองโลกทั้งฝ่ายอาณาจักรและศาสนจักร การครอบครองโลกนี้จะกระทำด้วยสันติวิธี แต่ถ้าวิธีดังกล่าวไร้ผล ก็มีเหตุผลทีเดียวที่จะกระทำด้วยการใช้กำลังอาวุธ
ญี่ปุ่นแผ่ขยายอำนาจทางการทหารในประเทศแถบเอเชียกลายเป็นสงครามโลกครั้งที่สอง ซึ่งในที่สุดญี่ปุ่นประสบกับความพ่ายแพ้สงครามในปี พ.ศ. 2488 ความเชื่อตามลัทธิชินโตถูกล้มล้างอย่างสิ้นเชิงโดยฝ่ายสัมพันธมิตร องค์จักรพรรดิโชวะแห่งญี่ปุ่นมีรับสั่งว่า สายใยแห่งความผูกพันระหว่างเรากับประชาชนของเรา มิอาจจะขึ้นอยู่กับเพียงตำนานและเทพนิยายเท่านั้น จะต้องไม่มีการกล่าวอ้างต่อไปอีกถึงแนวความเชื่อผิด ๆ ที่ว่าพระจักรพรรดิคือเทพเจ้า และชนชาติญี่ปุ่นสูงส่งกว่าชนชาติอื่นและถูกกำหนดมาให้ปกครองโลก พระจักรพรรดิมิใช่เทพเจ้า
ในเวลากว่า 100 ปี ตั้งแต่ยุคเมจิ ยุคไทโช ยุคโชวะ องค์จักรพรรดิญี่ปุ่นเสด็จเยือนศาลเจ้ายาซูกูนิ รวมทั้งสิ้น 77 ครั้ง ไม่รวมการเสด็จเยือนขององค์จักรพรรดินี มกุฎราชกุมาร ตลอดจนพระบรมวงศานุวงศ์ ต่างก็เสด็จเยือนศาลเจ้าแห่งนี้เช่นกัน นอกจากนี้เหล่าญาติของทหารที่เสียชีวิตในสงครามต่างก็มาเยือนศาลเจ้าแห่งนี้เป็นประจำ ซึ่งแต่ละปีจะมีการจัดสักการะปีละ 2 ครั้ง คือช่วงวันที่ 21 - 23 เมษายน และ 17 - 20 ตุลาคม ของทุกปี
การท่องเที่ยว
ในด้านการท่องเที่ยวศาลเจ้ายาซูกูนิ เป็นอีกสถานที่หนึ่งที่นักท่องเที่ยวนิยมเดินทางเข้าชม และมีการจัดงานฉลองเกือบทั้งปี
แคนาดาเน็กซ์ท็อปโมเดล
แคนาดาเน็กซ์ท็อปโมเดล (Canada's Next Top Model หรือในชื่อย่อว่า CNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของแคนาดา ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของอเมริกา โดยพิธีกรของรายการก็คือ เจย์ แมนูเอล ผู้ควบคุมด้านศิลป์จากรายการ อเมริกาส์เน็กซต์ท็อปโมเดล นั่นเอง
และผู้ชนะจะได้เข้าสังกัดบริษัท เอลเมอร์ ออลเซน โมเดลลิ่ง เอเจนซี่ เซนต์สัญญามูลค่า 100,000 ดอลล่าห์กับเครื่องสำอาง โพรเทค แอนด์ แกมเบิล (เจ้าของเดียวกับโอเลย์ และ แพนทีน ไนว์ แอนด์ อีซี่ และคัฟเวอร์เกิลร์) และถ่ายแบบขึ้นปกนิตยสารแฟชั่น แม็กกาซีน
รายการนี้เรียกได้ว่าเป็นอีกสาขาหนึ่งของรายการ อเมริกาส์เน็กซต์ท็อปโมเดลเพราะเป็นการจับมือกันระหว่าง CTVglobemedia และ CBS โดยทีมงานผู้จัดส่วนใหญ่ล้วนมาจากรายการ อเมริกาส์เน็กซต์ท็อปโมเดล ทั้งสิ้น
หลังฤดูกาลที่ 2 ด้วยปัญหาการขอยช่องของ Citytv ทำให้การฉายฤดูกาลที่ 3 ถูกยกเลิกไป แต่ภายหลังจากที่ Citytv ได้ขายให้กับ Rogers Media และแยกออกมาเป็น CTVglobemedia แคนาดาเน็กซต์ท็อปโมเดล ฤดูกาลที่ 3 จึงได้ออกอากาศอีกครั้งในวันที่ 26 พฤษภาคม 2552 หลังจากที่หายไปถึง 2 ปี
Thermus thermophilus
Thermus thermophilus เป็นแบคทีเรียแกรมลบ หายใจแบบไม่ใช้ออกซิเจน และนำมาใช้ทางเทคโนโลยีชีวภาพมาก รวมทั้งใช้เป็นสิ่งมีชีวิตต้นแบบในพันธุวิศวกรรม การศึกษาโครงสร้างจีโนม และ การจัดจำแนก แบคทีเรียชนิดนี้ทนร้อนได้สูงมาก อุณหภูมิที่เหมาะสมกับการเจริญคือ 65-75℃ คัดแยก Thermus thermophilus ได้ครั้งแรกจากน้ำพุร้อนในญี่ปุ่นโดย Tairo Oshima และ Kazutomo Imahori แบคทีเรียชนิดนี้มีความสามารถในการย่อยสลายสารอินทรีย์ในการหมักปุ๋ยเมื่อมีอุณหภูมิสูง T. thermophilus มีหลายสายพันธุ์ แต่สายพันธุ์ที่รู้จักโดยทั่วไปคือ HB8 และ HB27 และมีการวิเคราะห์จีโนมอย่างสมบูรณ์ใน พ.ศ. 2547
วิเยชนิตซา
ศาลาว่าการกรุงซาราเยโว (Gradska vijećnica Sarajevo / Градска вијећница Сарајево) หรือรู้จักในชื่อ วิเยชนิตซา (Vijećnica) เป็นอาคารที่ทำการหนึ่งของรัฐบาลและจุดน่าสนใจในซาราเยโว ประเทศบอสเนียและเฮอร์เซโกวีนา ออกแบบในปี 1891 โดยกาแร็ล ปาร์ฌีก สถาปนิกชาวเช็ก ปัจจุบันเป็นที่ทำการของนายกเทศมนตรีกรุงซาราเยโว
โจเซฟ พูลิตเซอร์
ประวัติ
โจเซฟ พูลิตเซอร์ เกิดที่เมืองมาโก ประเทศฮังการี เมื่อเติบโตขึ้นได้พยายามมุ่งสู่อาชีพการเป็นทหารแต่ไม่เป็นผลสำเร็จ ถูกปฏิเสธเนื่องจากมีร่างกายอ่อนแอและสายตาไม่ดี ต่อมาพูลิตเซอร์ ได้ย้ายถิ่นฐานมาอยู่ในสหรัฐอเมริกาเมื่อ พ.ศ. 2407 เพื่อสมัครเป็นทหารในสงครามกลางเมือง
อาชีพการหนังสือพิมพ์
หลังสงครามกลางเมือง พูลิตเซอร์ได้ตั้งรกรากที่เมืองเซนต์หลุยส์โดยเข้าทำงานกับหนังสือพิมพ์รายวันภาษาเยอรมันฉบับหนึ่งและสมัครเข้าเป็นสมาชิกพรรครีพับลิกัน ซึ่งต่อมาพูลิตเซอร์ได้รับการเลือกตั้งเป็นสมาชิกสภารัฐมิสซูรีเมื่อ พ.ศ. 2412 ในปี พ.ศ. 2415 พูลิตเซอร์ได้ซื้อกิจการของหนังสือพิมพ์ "โพสต์" เป็นเงิน 3,000 ดอลลาร์ และซื้อหนังสือพิมพ์ "เซนหลุยส์ดิสแพตช์" ด้วยเงิน 2,700 ดอลลาร์แล้วรวมหนังสือพิมพ์สองฉบับเป็นหนังสือพิมพ์รายวันฉบับเดียวกัน โดยรวมชื่อเป็นชื่อเดียวว่า "เซนหลุยส์โพสต์-ดิสแพตช์" และด้วยหนังสือพิมพ์ฉบับนี้เองที่พูลิตเซอร์ได้พัฒนาบทบาทของตนเองขึ้นเป็น "แชมเปี้ยนแห่งสามัญชนที่เบิกนำด้วยการตีแผ่และการยึดถือลัทธิประชาชน"
ในปี พ.ศ. 2425 พูลิตเซอร์ ซึ่งกลายเป็นเศรษฐีแล้วได้ซื้อหนังสือพิมพ์ "นิวยอร์กเวิลด์" หนังสือพิมพ์รายวันทีกำลังขาดทุนปีละ 40,000 ดอลลาร์ ด้วยเงิน 346,000 ดอลลาร์ พูลิตเซอร์ได้เริ่มหันเหแนวทางการทำหนังสือพิมพ์เดิมในสมัยนั้นมาเน้นเรื่องราวที่ทำให้ผู้คนสนใจ เรื่องราวเกี่ยวกับความอื้อฉาวและเรื่องราวที่ตื่นเต้นเร้าใจ ในปี พ.ศ. 2428 พูลิตเซอร์ได้รับเลือกตั้งเป็นสมาชิกสภาผู้แทนสหรัฐฯ แต่ลาออกเมื่อดำรงตำแหน่งได้ไม่กี่เดือน ในปี พ.ศ. 2430 พูลิตเซอร์ว่าจ้างผู้สื่อข่าวผู้มีชื่อเสียงด้านการสืบสวนชื่อเนลลี บลาย และเมื่อ พ.ศ. 2438 หนังสือพิมพ์เดอะเวิลด์ของเขาได้เสนอหนังสือการ์ตูนที่ประสบความสำเร็จได้รับความนิยมสูงมาก คือ "เดอะเยลโลว์คิด"วาดภาพโดย ริชาร์ด เอฟ เอาท์คัลท์ โดยเป็นหนังสือพิมพ์การ์ตูนฉบับแรกของสหรัฐฯ ที่พิมพ์สี ภายใต้การนำของพูลิตเซอร์ จำนวนยอดจำหน่ายได้พุ่งสูงจากวันละ 15,000 ฉบับถึง 600,000 ฉบับต่อวัน กลายเป็นหนังสือพิมพ์ที่ใหญ่ที่สุดในประเทศ
บรรณาธิการหนังสือพิมพ์คู่แข่งคือ "นิวยอร์กซัน" ได้โจมตีพูลิตเซอร์เมื่อ พ.ศ. 2433 โดยเรียกพูลิตเซอร์ว่าเป็น "ยิวผู้ทิ้งศาสนา" เป็นการตั้งใจดึงผู้อ่านที่เป็นเชื้อสายยิวให้เลิกอ่านหนังสือพิมพ์ของพูลิตเซอร์ ต่อมาด้วยสุขภาพที่ทรุดโทรมลงอย่างรวดเร็วพูลิตเซอร์จึงถอนตัวจากงานประจำวันแต่ยังคงดูแลการจัดการอย่างใกล้ชิดจากบ้านพักตากอากาศที่บาร์ฮาร์เบอร์ ในรัฐเมน และจากคฤหาสน์ในนิวยอร์ก
มหาวิทยาลัยโคลัมเบีย
ในปี พ.ศ. 2435 โจเซฟ พูลิตเซอร์ได้เสนอเงินบริจาคแก่อธิการบดี เซท โลว์ เพื่อจัดตั้งเป็นเงินทุนก่อตั้งสถาบันการศึกษาวิชาการหนังสือพิมพ์แห่งแรกของโลกขึ้น แต่ในครั้งนั้นมหาวิทยาลัยได้บอกปัดข้อเสนอการรับเงินกองทุนดังกล่าวเนื่องจากการมีชื่อเสียงในทางอื้อฉาวของพูลิตเซอร์ อย่างไรก็ดี ในปี พ.ศ. 2445 อธิการบดีคนใหม่คือนิโคลัส เมอรเรย์ บัทเลอร์ได้แสดงทีท่าตอบตกลงข้อเสนอในการจัดตั้งสาขาวิชาใหม่และเงินทุนก่อตั้งนี้ แต่ก็ยังไม่เป็นผลจนกระทั่งหลังการเสียชีวิตของพูลิตเซอร์ไปแล้ว ฝันของเขาจึงได้เป็นจริง พูลิตเซอร์ได้มอบเงินจำนวน 2,000,000 เหรียญโดยเขียนไว้ในพินัยกรรมซึ่งนำไปสู่การก่อตั้ง บัณฑิตวิทยาลัยวิชาการหนังสือพิมพ์แห่งมหาวิทยาลัยโคลัมเบีย ขึ้นเมื่อปี พ.ศ. 2445 แต่ขณะนั้น มหาวิทยาลัยมิสซูรี-โคลัมเบียก็ได้ก่อตั้ง คณะวิชาการหนังสือพิมพ์แห่งมิสซูรี ไปก่อนแล้วโดยการสนับสนุนของพูลิตเซอร์เอง
บัณฑิตวิทยาลัยวิชาการหนังสือพิมพ์แห่งมหาวิทยาลัยโคลัมเบีย นับเป็นสถาบันการศึกษาด้านวิชาการหนังสือพิมพ์ที่มีชื่อเสียงโดดเด่นมากที่สุดแห่งหนึ่งของโลกมาถึงปัจจุบัน
โจเซฟ พูลิตเซอร์เสียชีวิตขณะพักผ่อนบนเรือยอชท์ในอ่าวชาร์ลสตัน รัฐเซาท์แคโรไลนาเมื่อ พ.ศ. 2454 และได้รับการฝังศพไว้ที่สุสานวูดแลนด์ บรองซ์ นิวยอร์ก
มรดก
ในปี พ.ศ. 2460 ได้มีการมอบรางวัลพูลิตเซอร์ขึ้นเป็นครั้งแรกตามความประสงค์ของพูลิตเซอร์ ในปี พ.ศ. 2532 ได้มีการจารึกชื่อของพูลิตเซอร์ไว้ ณ บาทวิถีผู้เรืองนามแห่งเซนต์หลุยส์ ชีวิตเชิงนวนิยายของโจเซฟ พูลิตเซอร์ได้รับการสร้างเป็นบทภาพยนตร์เพลงของดิสนีย์ เรื่อง "Newsies" เมื่อ พ.ศ. 2535
ประเทศบาร์เบโดสในโอลิมปิก
ประเทศบาร์เบโดส เข้าแข่งขันกีฬาโอลิมปิกฤดูร้อนครั้งแรกในปี พ.ศ. 2511 และได้เข้าร่วมการแข่งขันกีฬาแต่ละประเภทตั้งแต่นั้นเป็นต้นมา ยกเว้นโอลิมปิกฤดูร้อน 1980 ที่บาร์เบโดสเข้าร่วมการคว่ำบาตรที่นำโดยชาวอเมริกันและไม่เคยเข้าร่วมการแข่งขันกีฬาโอลิมปิกฤดูหนาวเลย เหรียญโอลิมปิกเพียงเหรียญเดียวของประเทศคือเหรียญทองแดงที่ชนะโดยนักวิ่งระยะสั้น โอบาเดล ทอมป์สัน ในการวิ่ง 100 เมตรชายในกีฬาโอลิมปิกฤดูร้อน 2000
บาร์เบโดสเข้าแข่งขันโดยเป็นส่วนหนึ่งของสหพันธรัฐอินเดียตะวันตกในปี พ.ศ. 2503 เจมส์ เวดเดอร์เบิร์น นักกีฬาชาวบาร์เบโดสเป็นส่วนหนึ่งของทีมวิ่งผลัด 4 × 400 เมตร ซึ่งได้รับรางวัลเหรียญทองแดงในปีนั้น
ปักษีวิทยา
ปักษีวิทยา (ornithology) เป็นสาขาวิชาหนึ่งของสัตววิทยาที่ศึกษาเกี่ยวกับนก ปักษีวิทยาบางสายมีหลักการที่แตกต่างจากสาขาวิชาที่เกี่ยวข้องในหลายแง่มุม ส่วนหนึ่งเนื่องมาจากการมองเห็นในระดับสูงและความสวยงามของนก นอกจากนี้ยังเป็นสาขาที่มีการมีส่วนร่วมจากมือสมัครเล่นจำนวนมาก ทั้งในด้านเวลา ทรัพยากร และการสนับสนุนทางการเงิน การศึกษาเกี่ยวกับนกได้ช่วยพัฒนาแนวคิดหลักทางชีววิทยา รวมถึงวิวัฒนาการ พฤติกรรม และนิเวศวิทยา เช่น คำจำกัดความของสปีชีส์, กระบวนการเกิดสปีชีส์ใหม่, สัญชาตญาณ, การเรียนรู้, บทบาทหน้าที่ทางนิเวศวิทยา, กิลด์, ชีวภูมิศาสตร์เกาะ, phylogeography และการอนุรักษ์ ผู้ที่ศึกษาสาขาวิชานี้จะเรียกว่า "นักปักษีวิทยา" (ornithologist)
มนุษย์ให้ความสนใจนกมาตั้งแต่สมัยก่อนประวัติศาสตร์ ดังจะเห็นได้จากภาพเขียนบนผนังถ้ำในสมัยยุคหิน ในยุคแรก ความรู้เกี่ยวกับนกเริ่มมาจากความพยายามในการล่านกหายาก และการเลี้ยงสัตว์ปีกเพื่อกินไข่และเนื้อ โดยเริ่มที่อียิปต์ ประมาณ 400 ปีก่อนคริสตกาล และที่จีน ประมาณ 246 ปีก่อนคริสตกาล
คำนิยามและศัพทมูลวิทยา
ศัพท์ "ornithology" มีที่มาจากภาษาละตินในคริสต์ศตวรรษที่ 16 ตอนปลายว่า ornithologia หมายถึง "ศาสตร์ของนก" ซึ่งมาจากภาษากรีกว่า ὄρνις ornis ("นก") กับ λόγος logos ("ทฤษฎี ศาสตร์ ความคิด")
เว็บโฮสติง
พารามิเตอร์
ความกว้างแถบความถี่
บางครั้งเรียกว่า "การถ่ายโอนข้อมูล" ความกว้างแถบความถี่ จะอธิบายถึงจำนวน "ไบต์" ที่จำเป็นในการถ่ายโอนไซต์ อย่างไรก็ตาม หากไซต์มีคุณลักษณะที่ซับซ้อนมากมาย เช่น วิดีโอ เซสชันการสตรีม แบบฟอร์มการจอง และ checkout pageс อาจจำเป็นต้องใช้ความกว้างแถบความถี่เพิ่มเติม
เวลาการหยุดทำงานและความน่าเชื่อถือ
บริษัทเว็บโฮสติ้งที่ยอดเยี่ยมควรมีแบ็คเอนด์ที่คุณสามารถจัดการด้านต่างๆ ของไซต์ได้ แผงควบคุมนี้จะช่วยงานบำรุงรักษา เช่น อัปเดตที่อยู่อีเมลหรือเปลี่ยนรหัสผ่าน โซลูชันบางอย่าง เช่น cPanel จะช่วยคุณสร้างการกำหนดค่าเซิร์ฟเวอร์พื้นฐาน
ตัวเลือกการตั้งค่า
พารามิเตอร์การจัดการและการกำหนดค่าเซิร์ฟเวอร์เพิ่มเติมช่วยให้คุณทำสิ่งต่างๆ เช่น เปลี่ยนหน้าแสดงข้อผิดพลาดและปกป้องไซต์ของคุณจากการขโมยแบนด์วิธด้วยการเปลี่ยนแปลงไฟล์ htaccess
ตัวเลือกการอัปเกรดและความสามารถในการปรับขนาด
ราคา
ยิ่งต้องการความจุมากในแง่ของความกว้างแถบความถี่และประสิทธิภาพ ราคาก็จะยิ่งสูงขึ้น โฮสต์ชั้นนำส่วนใหญ่จะอนุญาตให้อัปเกรดหรือดาวน์เกรดโฮสติ้งได้
โมโตโรลาโมบิลิตี
โมโตโรลาโมบิลิตี (Motorola Mobility LLC) เป็นบริษัทผู้ผลิตอุปกรณ์โทรคมนาคมสัญชาติอเมริกัน เป็นผู้ผลิตโทรศัพท์เคลื่อนที่, กล่องรับสัญญาณเซตท็อปบอกซ์และเคเบิลโมเด็ม ปัจจุบันเป็นบริษัทในเครือของเลอโนโว มีสำนักงานใหญ่อยู่ที่ชานเมืองชิคาโก รัฐอิลลินอย ประเทศสหรัฐอเมริกา
แผนก Mobile Devices ของโมโตโรลาได้แยกออกเป็นบริษัท "โมโตโรลาโมบิลิตี" มีผลตั้งแต่เดือนมกราคม ค.ศ. 2011 เพื่อให้มีความสามารถในการแข่งขัน ส่วนโมโตโรลาเดิมเปลี่ยนชื่อบริษัทเป็น "โมโตโรลาโซลูชันส์" ต่อมากูเกิลได้ประกาศเข้าซื้อกิจการโมโตโรลาโมบิลิตี เนื่องจากต้องการสิทธิบัตรหลายรายการของโมโตโรลา ซึ่งมีผลต่อการพัฒนาระบบปฏิบัติการแอนดรอยด์ กูเกิลซื้อกิจการโมโตโรลาโมบิลิตีเป็นผลสำเร็จเมื่อเดือนมีนาคม ค.ศ. 2012 และได้วางตลาดโทรศัพท์รุ่นใหม่สองรุ่น คือ โมโต เอกซ์และโมโต จี พร้อมกับประกาศพัฒนาคอนเซปของโทรศัพท์ระบบใหม่แบบโมดูลาร์
กูเกิลได้ประกาศเมื่อวันที่ 29 มกราคม ค.ศ. 2014 ว่าจะขายกิจการโมโตโรลาโมบิลิตีให้กับเลอโนโว ผู้ผลิตคอมพิวเตอร์สัญชาติจีน ด้วยราคา 2.91 พันล้านดอลลาร์สหรัฐ การซื้อขายเสร็จสิ้นลงในเดือนตุลาคม ค.ศ. 2014
หวง ซิ่งซิ่ว
หวงซิ่งซิ่ว (จีน:黃杏秀) มีชื่ออังกฤษ "ซิซิเลีย" (Cecilia Wong) เป็นนักแสดงหญิงชาวฮ่องกง ที่มีชื่อเสียงเป็นที่รู้จักในช่วงปีพ.ศ. 2518-2531 อดีตเธอเคยเป็นหนึ่งใน 7 นางฟ้าของสถานีโทรทัศน์ทีวีบี รุ่นแรก และเคยอยู่ในกลุ่ม 4 ดรุณีหยกยุค 70s รุ่นสอง ประกอบด้วย วังหมิงฉวน, เจ้าหย่าจือ, เจิ้งอวี้หลิง และ หวงซิ่งซิ่ว ส่วนผลงานที่เป็นที่จดจำมากที่สุดของเธอ คือ รับบท “อาจู” และ “จงหลิง จาก ละครของทีวีบีเรื่อง "แปดเทพอสูรมังกรฟ้า" ในปีพ.ศ. 2525 ที่มี เหลียงเจียเหยิน หวงเย่อหัว และทัง เจิ้นเยี่ย ร่วมแสดงนำ ในช่วงที่เธอมีชื่อเสียง เคยได้รับฉายา ว่า “สาวงามในชุดโบราณอันดับหนึ่ง” เนื่องจากสื่อเห็นว่า เธอแต่งชุดโบราณได้งามราวกับนางในวรรณคดี
ประวัติ
หวงซิ่งซิ่ว มีชื่อเล่นว่า ซิ่วกู เป็นดารานักแสดงสาวชาวฮ่องกง ที่โดดเด่นในช่วงปีพ.ศ. 2518-2531 ในช่วงแรกเธอเป็นนักแสดงในสังกัดของสถานีโทรทัศน์ทีวีบี เส้นทางบันเทิงของเธอเริ่มต้นจากการเข้าเรียนในโรงเรียนการแสดงรุ่นที่ 4 ของสถานีโทรทัศน์ทีวีบี ควบคู่ไปกับการศึกษาในวิทยาลัย "Hong Kong Baptist College of Communication Department" ต่อมาเธอตัดสินออกจากวิทยาลัยกลางคันเพราะต้องการมุ่งไปที่การแสดงที่สถานีโทรทัศน์ของ เธอก็ได้เริ่มต้นชีวิตการแสดงโดยทันที ในช่วงแรกเริ่มเธอได้รับแสดงแต่บทรอง ๆ ในละครโทรทัศน์และภาพยนตร์หลายต่อหลายเรื่อง อาทิ หยางกุ้ยเฟย์ สนมเอกสะท้านแผ่นดิน ในปีพ.ศ. 2518, กระบี่สะท้านบู้ลิ้ม, ชอลิ่วเฮียง (เวอร์ชันเจิ้งเส้าชิว) และ เซียวฮื่อยี้ (เวอร์ชันหวงหยวนเซิน-หมีเซียะ)
แต่ต่อมาเธอก็ได้รับบทเด่นและเป็นนางเอก ทั้งเรื่อง เล็กเซี่ยวหงส์ ภาค2 ปีพ.ศ. 2520 และ ฤทธิ์มีดสั้น เวอร์ชันปีพ.ศ. 2521 ต่างก็สร้างชื่อเสียงให้กับเธอ โดยเฉพาะละครของทีวีบีเรื่อง "แปดเทพอสูรมังกรฟ้า" ปีพ.ศ. 2525 ที่สร้างชื่อเสียงโด่งดังให้เธอในเวลานั้นเป็นอย่างมาก ในบท “อาจู” และ “จงหลิง” โดยมี เหลียงเจียเหยิน, หวงเย่อหัว และทังเจิ้นเยี่ย ร่วมแสดงนำ นอกจากนี้ยังมีผลงานเด่น ๆ เช่น เรื่อง สมิงสาวใจเพชร ในปีพ.ศ. 2526 ในบท "เหออี้ว์เฟิ่ง" จนกระทั่งหมดสัญญาเป็นนักแสดงกับ ทีวีบี
ต่อมาในปีพ.ศ. 2527 สถานีโทรทัศน์"เอทีวี" คู่แข่งสำคัญของสถานีโทรทัศน์"ทีวีบี" ได้ติดต่อให้เธอมาแสดงภาพยนตร์จีนชุด 20 ตอนจบเรื่อง “สุดสายรุ้ง” ซึ่งเป็นละครกึ่งชีวประวัติของนางเอกสาวผู้อาภัพนาม “หร่วนหลิงอวี้” มานำเสนอ และเรื่องนี้ก็เป็นอีกผลงานเด่นในชีวิตของ หวงซิ่งซิ่ว อีกเรื่องจนเธอได้รับฉายาเป็น “หร่วนหลิงอวี้น้อย” ในตอนนั้น
ชีวิตส่วนตัว
อย่างไรก็ตาม ชีวิตการแสดงของเธอปิดฉากลงในปีพ.ศ. 2531 หลังจากเข้าสู่ประตูวิวาห์กับ "เฉินไป่เสียง" ดาราและพิธีกรชื่อดังของฮ่องกง
ละครโทรทัศน์ค่ายทีวีบี (TVB)
-เล็กเซียวหงส์ ภาค 1 ปี 1976 ตอนหงส์ผงาดฟ้า -เล็กเซียวหงส์ ภาค 2 ปี 1977 ตอนสองนักสู้ผู้ยิ่งใหญ่ -เล็กเซียวหงส์ ภาค 3 ปี 1978 ตอนหมู่ตึกภูตพราย ด้วยทีมงานและนักแสดงชุดเดียวกัน นำแสดงโดย หลิวสงเหยิน Damian Lau รับบท เล็กเซียวหงส์ (บุรุษสี่คิ้ว), เจิ้งเส้าชิว รับบท เอี๊ยบโกวเซียะ (เจ้านครเมฆขาว), หวงเหยียนเซิน (หวงหยวนเซิน) Wong Yuen San รับบท ไซมึ้งซวยเสาะ, หวงซิ่งซิ่ว Cecilia Wong รับบท ซุนซิ่วจิน ภรรยาไซมึ้งซวยเสาะ, หันหม่าลี่ Mary Hon Mah Lai รับสองบทคือ เซียงกัวปวยอี่ และ ซ่างกวนตันฟ่ง  (เพลงนำ Theme song ขับร้องโดย เจิ้งเส้าชิว)
เส้นเวลาการค้นพบดาวเคราะห์และดาวบริวารในระบบสุริยะ
เส้นเวลาการค้นพบดาวเคราะห์และดวงจันทร์ในระบบสุริยะ ดังรายการต่อไปนี้ แสดงขั้นตอนการค้นพบเทหวัตถุใหม่เรียงตามลำดับในประวัติศาสตร์
{{legend|#D2B48C|ดาวพุธ|border=1px solid #AAAAAA}} {{legend|#98FB98|ดาวศุกร์|border=1px solid #AAAAAA}} {{legend|#CCCC99|โลก และ ดวงจันทร์|border=1px solid #AAAAAA}} {{legend|#E9967A|ดาวอังคาร และ ดวงจันทร์ของดาวอังคาร|border=1px solid #AAAAAA}} {{legend|#FFE8E8|ดาวพฤหัสบดี และ ดวงจันทร์ของดาวพฤหัสบดี|border=1px solid #AAAAAA}} {{legend|#FFFFCC|ดาวเสาร์ และ ดวงจันทร์ของดาวเสาร์|border=1px solid #AAAAAA}} {{legend|#CCFFCC|ดาวยูเรนัส และ ดวงจันทร์ของดาวยูเรนัส|border=1px solid #AAAAAA}} {{legend|#DDEEFF|ดาวเนปจูน และ ดวงจันทร์ของดาวเนปจูน|border=1px solid #AAAAAA}} {{legend|#FFFF99|เซเรส|border=1px solid #AAAAAA}} {{legend|#F5DEB3|ดาวพลูโต และ ดวงจันทร์บริวารของดาวพลูโต|border=1px solid #AAAAAA}} {{legend|#C0A0A0|90377 เซดนา (detached object)|border=1px solid #AAAAAA}} {{legend|#CCCCCC|เฮาเมอา และ ดวงจันทร์ของเฮาเมอา|border=1px solid #AAAAAA}} {{legend|#BB8899|มาคีมาคี|border=1px solid #AAAAAA}} {{legend|#D8BFD8|เอริส และ ดวงจันทร์บริวาร|border=1px solid #AAAAAA}}
โรงเรียนกาญจนาภิเษกวิทยาลัย กาฬสินธุ์
โรงเรียนกาญจนาภิเษกวิทยาลัย กาฬสินธุ์  (อังกฤษ : kanchanapisek wittayalai kalasin school) เป็นหนึ่งในกลุ่มโรงเรียนกาญจนาภิเษกวิทยาลัย 9 โรงเรียน สร้างขึ้นมาเนื่องในวโรกาศที่พระบาทสมเด็จพระเจ้าอยู่หัวทรงครองสิริราชสมบัติครบ 50 พรรษาในปี พ.ศ. 2539
ประวัติ
โรงเรียนกาญจนาภิเษกวิทยาลัย กาฬสินธุ์ เป็นโรงเรียนที่จัดตั้งขึ้นตามโครงการพิเศษ ของ กรมสามัญศึกษา (เดิม) กระทรวงศึกษาธิการเพื่อเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช เนื่องในมหามงคลวโรกาสเสด็จเถลิงถวัลย์ราชสมบัติครบ 50 ปี ประกาศจัดตั้งเมื่อวันที่ 27 กุมภาพันธ์ พ.ศ. 2538 โดยใช้ที่สาธารณประโยชน์โคกบ้านกุดสิม ตำบลคุ้มเก่า อำเภอเขาวง จังหวัดกาฬสินธุ์ เป็นสถานที่จัดตั้งโรงเรียน มีเนื้อที่ประมาณ 109 ไร่ ใช้ชื่อครั้งแรกว่า โรงเรียนเฉลิมพระเกียรติพระบาทสมเด็จ พระเจ้าอยู่หัวภูมิพล อดุลยเดชฯ โดยกรมสามัญศึกษา (เดิม) กระทรวงศึกษาธิการ มีเป้าหมายให้เป็นโรงเรียนมัธยมศึกษาขนาดใหญ่ ให้มีลักษณะคล้าย โรงเรียน ภ.ป.ร. ราชวิทยาลัย ในพระบรมราชูปถัมภ์ รับนักเรียนในเขตพื้นที่การศึกษา 10 เดิมเข้ามาเรียนทั้งประเภทประจำและไป - กลับ โดยจะจัดให้เป็นโรงเรียนที่มีลักษณะสมบูรณ์มีความพร้อมทั้งด้าน อาคารเรียน อาคารประกอบตลอดจนวัสดุอุปกรณ์ต่าง ๆ นักเรียนมีความประพฤติเป็นที่พึงประสงค์ของสังคมและดำรงตนอยู่ในสังคมได้อย่างมีประสิทธิภาพต่อมา พระบาทสมเด็จพระเจ้าอยู่หัว ภูมิพลอดุลยเดชฯ ทรงพระกรุณาโปรดเกล้าฯ พระราชทานนามโรงเรียนว่า“ โรงเรียนกาญจนาภิเษกวิทยาลัย กาฬสินธุ์ ” เมื่อวันที่ 28 กุมภาพันธ์ 2538 และเมื่อวันที่ 10 กุมภาพันธ์ 2546 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานพิธีเปิดโรงเรียน
กาญจนาเกมส์
ความเป็นมา การจัดการแข่งขันกีฬากลุ่มโรงเรียนกาญจนาภิเษกวิทยาลัย กลุ่มโรงเรียนได้กำหนดโครงการจัดการแข่งขันกีฬากลุ่มโรงเรียนกาญจนาภิเษก วิทยาลัย "กาญจนาเกมส์" ขึ้นโดยมีเป้าหมายการพัฒนาการศึกษา ตามจุดเน้นของกลุ่มโรงเรียน นำไปสู่การพัฒนาด้านกีฬา ดนตรี และศิลปะ ให้กับนักเรียนในกลุ่มโรงเรียน ให้สามารถพัฒนาตนเองไปสู่การเป็นนักกีฬา นักดนตรี และศิลปะที่ดี มีศักยภาพสูงจนถึงระดับเป็นตัวแทนของประเทศเข้าร่วมการแข่งขันในระดับที่สูง ขึ้นต่อไป  และเพื่อส่งเสริมให้เกิดความรักความสามัคคีในหมู่คณะ ตลอดจนเปิดโอกาสให้ครู นักเรียนบุคลากรของแต่ละโรงเรียน ได้พบปะแลกเปลี่ยนความคิดเห็นและประสบการณ์ เพื่อนำไปสู่การพัฒนาโรงเรียนตามเป้าหมาย และที่สำคัญการกีฬานับว่าเป็นกิจกรรมที่จะส่งเสริมให้เยาวชนรู้จักการอยู่ ร่วมกันในสังคม รู้จักเคารพกฎกติกา การมีน้ำใจนักกีฬา "รู้แพ้ รู้ชนะ และ รู้อภัย" เพื่อนักเรียนนำไปใช้ในการดำเนินชีวิตประจำวัน และเพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชมหาราช  ซึ่งเป็นผู้มีพระปรีชาสามารถด้านกีฬาและมีพระคุณอันประเสริฐต่อการศึกษาไทย นับอเนกประการและกลุ่มโรงเรียนกาญจนาภิเษกวิทยาลัย ได้ดำเนินการจัดการแข่งขันกีฬากาญจนาเกมส์มาตั้งแต่ ปีการศึกษา 2543 โดยในครั้งนั้นโรงเรียนกาญจนาภิเษกวิทยาลัย สุพรรณบุรี เป็นเจ้าภาพ
ทีวีบี
เทเลวิชัน บรอดคาสต์ ลิมิเต็ด (Television Broadcasts Limited) หรือที่รู้จักในชื่อ ทีวีบี สถานีโทรทัศน์ภาคพื้นดินแห่งที่สองในฮ่องกง เริ่มออกอากาศครั้งแรกเมื่อวันที่ 19 พฤศจิกายน พ.ศ. 2510 โดยบริษัทได้จดทะเบียนก่อตั้งเมื่อวันที่ 26 กรกฎาคม พ.ศ. 2508 มีเซอร์ รัน รัน ชอว์ ซึ่งดำรงตำแหน่งประธานจาก 2523 ถึง 2554 เป็นหนึ่งในผู้ร่วมก่อตั้งทั้งนี้สถานีโทรทัศน์ทีวีบีมีพนักงานลูกจ้างทั้งสิ้น 4,200 คนและสำนักงานใหญ่ของทีวีบี (ฮ่องกง ทีวีบี ซิตี) เป็นศูนย์กลางของสถานีโทรทัศน์ที่ใหญ่ที่สุดในเอเชีย
ในอดีตยุคที่เศรษฐกิจในฮ่องกง มีการพัฒนารุดหน้าอย่างรวดเร็วกว่าหลายประเทศเพื่อนบ้าน จนได้เป็นหนึ่งใน "สี่เสือแห่งเอเชีย" (Four Asian Tigers) หรือ "สี่มังกรเอเชียเป็นชื่อกลุ่มประเทศหรือหมู่เกาะที่ใช้อ้างถึงเศรษฐกิจที่พัฒนาอย่างรวดเร็ว ได้แก่ ฮ่องกง, สิงคโปร์, เกาหลีใต้และไต้หวัน ที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี)และมีการพัฒนาอุตสาหกรรมอย่างรวดเร็วระหว่างช่วงปี พ.ศ. 2503 – 2533 (ค.ศ. 1960-1990) ในศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง ประชากรในกลุ่ม "สี่เสือแห่งเอเชีย" นับเป็นประเทศพัฒนาแล้ว ดังนั้น ในช่วงยุค 70s-90s ต่างสามารถเข้าถึงความบันเทิงในรูปแบบต่าง ๆ เช่น โทรทัศน์,วิทยุ,วีดีโอ และอื่นๆ ได้เกือบทุกครัวเรือน
ทีวีบี เป็นผู้ผลิตละครโทรทัศน์และนำออกอากาศ ได้รับการจดทะเบียนในกระดานหลักของ "ตลาดหลักทรัพย์ฮ่องกง" โดยใช้รหัสหุ้น คือ "00511" สถานีวิทยุเชิงพาณิชย์ โดยมีสำนักงานใหญ่ในเกาะฮ่องกง ให้บริการช่องความบันเทิงและข่าวสารตลอด 24 ชั่วโมงแก่ผู้ชมในเกาะฮ่องกงมากกว่า 7 ล้านคนในปัจจุบันและยังดำเนินธุรกิจระหว่างประเทศและจัดจำหน่ายรายการของทีวีบี เป็นรายการภาษากวางตุ้ง โดยส่วนใหญ่เผยแพร่เป็นภาษาจีนและภาษาอื่น ๆ ไปทั่วโลก รวมถึงทั่วเอเชียและประเทศอื่น เช่น จีนแผ่นดินใหญ่,ไต้หวัน,มาเลเซีย,สิงคโปร์ และ ออสเตรเลีย, อเมริกาเหนือและอเมริกาใต้ รวมถึงยุโรป ครอบคลุมมากกว่า 300 ล้านครัวเรือน(ประมาณ 1,200 ล้านคน) ในขณะนั้น TVB มีพนักงานและผู้ให้ความบันเทิงประมาณ 4,600 คน โดยแยกเป็นพนักงาน(ลูกจ้าง) 4,200 คน และผู้ให้ความบันเทิง(รวมนักแสดงในสังกัด) 400 คน
ประวัติ
ทีวีบี จดทะเบียนไว้เมื่อ พ.ศ. 2508 โดยมีเซอร์ รัน รัน ชอว์ ซื่งดำรงตำแหน่งประธานในสถานี ในปี 2510 เรี่มออกอากาศครั้งแรกทางภาพขาวดำ ในปี พ.ศ. 2513 พร้อมเครี่องส่งโทรทัศน์ 400 กิโลวัตต์ จึงออกอากาศด้วยภาพสี และมีเพลงประจำสถานีแรกว่า London Calling Hongkong ต่อมาในปี พ.ศ. 2523 จึงออกอากาศทางภาพสี และในปี พ.ศ. 2551 จึงออกอากาศทางระบบอนาล็อก ในปี พ.ศ. 2554 จึงออกอากาศทางระบบดิจิทัลทีวีในปัจจุบันนี้ และออกอากาศทางเอชดีในปัจจุบัน
ทีวีบี แบ่งเป็นกลุ่มสถานีโทรทัศน์ ได้แก่ ทีวีบีเจด ในภาษาจีน และ ทีวีบีเพิร์ล ในภาษาอังกฤษ
ช่องของทีวีบี
มีหลายช่องแยกย่อย(แบ่งเป็นกลุ่มสถานีโทรทัศน์) ดังนี้:-
สื่ออื่น ๆ:-
ทีวีบีเจด
ทีวีบีเจด เป็นสถานีโทรทัศน์ซี่งออกอากาศทางภาษาจีน ซี่งมีละครโทรทัศน์จีนชุดใหญ่ และภาพยนตร์จีน ซื่งทวนรายการจากค่าย Mei Ah และ Fortune Star ในฮ่องกง ส่วนคลี่นความที่ที่ใช้ร่วมกับทีวีบีเจด ได้นำไปให้ HKTVE ทำช่องรายการใหม่ในชี่อ ViuTV ในปิ 2560
อิทธิพลของละครทีวีบี
สถานีโทรทัศน์ทีวีบี เปิดสถานีครั้งแรก เมื่อวันที่ 19 พฤศจิกายน พ.ศ. 2510 นับตั้งแต่นั้น ในทุก ๆ ปี ทางทีวีบีจะนับวันนี้เป็นวันฉลองครบรอบประจำปีมาจนถึงปัจจุบัน ซึ่งในแต่ละปีนั้นก็จะมีงานกืจกรรมให้ดาราในค่ายมาร่วมโชว์การแสดงต่าง ๆ ให้ผู้ชมทางบ้านได้ดู
ละครเรื่อง "สวรรค์จำพราก" (Dream of Love 1967) 21 ตอนจบ เป็นละครโทรทัศน์เรื่องแรกที่ผลิตขึ้นโดยช่องทีวีบี ออกอากาศเมื่อวันที่ 5 ธันวาคม พ.ศ. 2510 (ระยะเวลาออนแอร์ในปี พ.ศ. 2510-2511) โดยผู้อำนวยการสร้าง คือ "จงจิงฮุ่ย" ได้ออกอากาศโดยสร้างแบบอย่างให้กับละครโทรทัศน์กวางตุ้ง จนกลายมาเป็นความนิยมของกระแสหลักในรายการทีวีฮ่องกง
ละครชุดเรื่องแรกนี้ทำการออกอากาศครั้งแรกเพียงสัปดาห์ละครั้ง คือ ทุกวันพฤหัสบดี เป็นเวลาครึ่งชั่วโมงเท่านั้น ต่อมาเมื่อวันที่ 13 มกราคม พ.ศ. 2512 ทางทีวีบีได้เพิ่มการออกอากาศเป็น 4 วันคือ วันจันทร์ถึงวันพฤหัสบดี โดยออนแอร์เพียงวันละ 15 นาทีแทน และมีการเล่นซ้ำอีกทีในวันอาทิตย์ เพื่อให้คนที่พลาดรับชมในวันธรรมดาได้ดูอีกด้วย
จนต่อมาทางทีวีบี ได้มีการผลิตละครชุดเรื่องอื่น ๆ ซึ่งบางเรื่องถ้าเป็นละครฟอร์มใหญ่จะมีจำนวนตอนมากกว่า 20 ตอนบางเรื่องมีความยาวถึง 60 ตอน หรือมากกว่านั้น โดยยืดวันฉายตามสากลออกเป็น จันทร์-ศุกร์ และเวลาออนแอร์ให้ครบ 1 ชั่วโมงมาจนถึงทุกวันนี้
ละครโทรทัศน์ของค่ายทีวีบี ที่มีอิทธิพลต่อวัฒนธรรมและขยายความนิยมอย่างสูงออกสู่ตลาดเอเชีย มีหลายเรือง เช่น เจ้าพ่อเซี่ยงไฮ้, เทพบุตรชาวดิน, มังกรหยก 1983, คู่แค้นสายโลหิต, ชอลิ่วเฮียง 1979 เป็นต้น
ถึงแม้ทีวีบี จะมีละครดังได้รับความนิยมในตลาดเอเชียเริ่มมาตั้งแต่ยุค 70s จนถึงยุค 90s ก่อนซีรีส์เกาหลีจะมาได้รับความนิยมในตลาดเอเชียแทน แต่ยุคที่รุ่งเรืองที่สุดของละครชุดทีวีบีคือ ยุค 80s นับได้ว่าเป็นยุคทองของทางช่อง และยังส่งผลกระทบทางด้านวัฒนธรรมที่เป็นที่นิยมในฮ่องกงออกสู่เอเชียอีกด้วย
ในช่วงปลายทศวรรษ 1970 ทีวีบีได้เริ่มก่อตั้งกลุ่ม 4 ดรุณีหยกยุค 70s (รุ่นแรก-รุ่นสอง) ขึ้นมา โดยคัดจากดาราสาวในช่องทั้งหมด เหลือเพียง 4 คนที่ได้รับความนิยมสูงประจำค่าย คือ รุ่นแรก มีสี่คนดังนี้:- .วังหมิงฉวน, หวงซูอวี้, หลีซือฉี และ เจ้าหย่าจือ
เหมือนกับช่วงต้นยุค 80s ที่รุ่งเรืองของทางทีวีบีก็ได้ก่อตั้งกลุ่ม 4 ดรุณีหยกยุค 80s ขึ้นมาเช่นกัน คือ องเหม่ยหลิง, เฉิน อวี้เหลียน, เจิงหัวเชี่ยน และ หลิวเจียหลิง หลังจากทางช่องสูญเสียนางเอกชื่อดังประจำค่าย อย่าง องเหม่ยหลิง ไปทางทีวีบีก็ได้ก่อตั้งกลุ่ม 5 เทพธิดามังกร ขึ้นมาแทน คือ เฉิน อวี้เหลียน, เจิงหัวเชี่ยน, ชี เหม่ยเจิน, หลันเจี๋ยอิง และ หลี เหม่ยเสียน
ส่วนทางด้านกลุ่มนักแสดงชาย ทีวีบีก็ได้ก่อตั้งหลายกลุ่มเช่นกัน เช่น ในยุคปลาย 70s มีกลุ่ม "3 พยัคฆ์เสือ" คือ โจวเหวินฟะ, หลิวสงเหยิน และ เจิ้งเส้าชิว ขึ้นมาซึ่งทั้งสามคนเป็นดาราชายแถวหน้าที่มียอดเรตติ้งสูงประจำค่าย จนต่อมาเข้าสู่ยุค 80s ยุคทองของทีวีบี ก็มีกลุ่มดาวรุ่งชายมาทดแทน 3 เสือประจำค่ายเดิม คือ กลุ่ม "5 พยัคฆ์ทีวีบี" ได้แก่ หวงเย่อหัว, เหมียวเฉียวเหว่ย, หลิวเต๋อหัว, ทัง เจิ้นเยี่ย และ เหลียงเฉาเหว่ย พวกเขาทั้ง 5 ได้สร้างปรากฏการณ์ใหม่ให้แก่ทีวีบี และได้รับความนิยมสูงทั่วเอเชีย
ต่อมาราวกลางยุค 80s เมื่อ 4 พยัคฆ์ทีวีบี(ยกเว้น เหลียงเฉาเหว่ย) มีปัญหาเรื่องการต่อสัญญาระยะยาวกับทางช่อง ทีวีบีจึงก่อตั้งกลุ่มใหม่ขึ้นมาคือกลุ่ม "7ภราดร" ประกอบด้วยนักแสดงรุ่นใหม่ไฟแรงเจ็ดคน ได้แก่ อู๋ฉีหัว, หลิวชิงหวิน, พานหงปิง, เฉินถิงเว่ย, กวนหลี่เจี๋ย, หลี่ฟาง และ เถาต้าหวี่ แต่กลุ่มนี้กลับไม่ได้รับความสนใจเท่ากลุ่ม 5 พยัคฆ์
ส่วนในยุค 90s ทีวีบียังคงได้รับความนิยมอย่างต่อเนื่องจากยุค 80s และทางทีวีบีก็ได้มีการก่อตั้งกลุ่มเหมือนกับยุค 70s และ 80s แต่กลับไม่ค่อยเป็นที่จดจำมากนัก
อดีตดาราดังประจำค่ายที่ได้กลายเป็น ซุปเปอร์สตาร์ในวงการภาพยนตร์มีหลายคน เช่น โจวเหวินฟะ, หลิวเต๋อหัว, เหลียงเฉาเหว่ย, โจวซิงฉือ และ จางม่านอวี้ เป็นต้น
จนกระทั่งปีพ.ศ. 2540 (1997) ความมีอิทธิพลต่อวงการละครชุดในเอเชีย เริ่มค่อย ๆ ถูกแทนที่โดยซีรีส์จากประเทศอื่น เช่น ญี่ปุ่น และยังมีคู่แข่งอย่าง ไต้หวัน ที่มีละครดังไปทั่วเอเชีย อย่าง องค์หญิงกำมะลอ โดยก่อนหน้านั้นทางไต้หวันมีละครดังเรื่อง เปาบุ้นจิ้น 1993 ที่สามารถตีตลาดทั่วเอเชียได้มาก่อน อีกทั้งทาง จีนแผ่นดินใหญ่ ก็เริ่มตีตลาดด้วยการผลิตละครชุดมาแข่งเองและเริ่มได้รับความนิยมมากกว่าในอดีต (ก่อนนั้นละครจากจีนแผ่นดินใหญ่ ส่วนใหญ่ไม่ค่อยได้รับความนิยม) จนท้ายที่สุดเมื่อมาถึงช่วงกลางยุค 2000s ซีรีส์เกาหลี ได้ตีตลาดทั่วเอเชียสำเร็จเป็นครั้งแรก โดยเรื่องสะดุดรักที่พักใจ (Full House 2004) และ แดจังกึม ทำให้เกิดค่านิยมและวัฒนธรรมเกาหลี ขึ้นมา กระแสซีรีส์เกาหลีฟรีเวอร์ เหนือซีรีส์ของคู่แข่งทั้งหมดไม่ว่าจะเป็น ฮ่องกง, ญี่ปุ่น, จีน หรือ ไต้หวัน ล้วนแล้วแต่ได้รับผลกระทบจากกระแสค่านิยมวัฒนธรรมเกาหลีมาจนถึงปัจจุบัน
ทุกวันนี้ความยิ่งใหญ่ในเอเชียของละครชุดทีวีบี ได้กลายเป็นอดีตแห่งตำนาน
ละครฮ่องกงครองตลาดไต้หวัน
ย้อนกลับไปในช่วงต้น-กลางทศวรรษ 1980 ทางช่องทีวีบี (Hong Kong Television International Enterprises (TVBI) ซึ่งเป็นองค์กรที่เกี่ยวข้องกับ Hong Kong TVB ได้ย้ายไปไต้หวัน โดยร่วมมือกับ "ชิวฟู่เซิง" (邱復生) ผู้ผลิตรายการโทรทัศน์ชาวไต้หวันเพื่อให้บริการออกอากาศละครฮ่องกงของทีวีบี (TVB) ส่งผลให้ละครฮ่องกงเริ่มครองตลาดไต้หวัน ในยุคแรก ๆ ละครทีวีฮ่องกงหลายเรื่องรวมถึงละครที่ดัดแปลงจากนิยายของ กิมย้งและโกวเล้ง เช่น ชอลิ้วเฮียง 1979 (楚留香),  มังกรหยก 1983 (射鵰英雄傳 (1983年電視劇), 8 เทพอสูรมังกรฟ้า 1982 (天龍八部 1982年電視劇) และ เล็กเซียวหงส์ 1976-1978 (陆小凤) เป็นต้น ได้ทยอยนำไปออกอากาศในไต้หวัน ซึ่งละครเหล่านี้ต่างได้รับความนิยมอย่างมากในหมู่ชาวไต้หวัน
เจิ้งเส้าชิว (郑少秋) หนึ่งในตัวละครเอกของละคร ชอลิ้วเฮียง ได้กลายเป็นไอดอลในดวงใจของแฟน ๆ ชาวไต้หวันหลายล้านคน และ หลิวสงเหยิน (劉松仁) ก็เป็นอีกหนึ่งพระเอกในดวงใจของชาวไต้หวัน นอกจากนั้นยังมี หวงเย่อหัว (黄日华) และ องเหม่ยหลิง (翁美玲) ก็ได้รับความนิยมในไต้หวันจากละครเรื่อง มังกรหยก ภาคก๊วยเจ๋ง (1983) ที่ออกอากาศทางช่องสี่ ในไต้หวันด้วยเช่นกัน
จากความสำเร็จอย่างมากของละครฮ่องกงในไต้หวัน สร้างความสั่นสะเทือนวงการจอแก้วไต้หวัน เพื่อรักษาตลาดทีวีท้องถิ่น ไต้หวันเริ่มจำกัดการนำเสนอละครศิลปะการต่อสู้เวอร์ชันฮ่องกง และในขณะเดียวกันก็เริ่มผลิตละครศิลปะการต่อสู้ในท้องถิ่นของตนเอง
แต่ไม่นานละครฮ่องกง ก็กลับมาออกอากาศหน้าจอทีวีไต้หวันได้อีกครั้ง หลังจากนั้นละครเรื่อง เจ้าพ่อเซี่ยงไฮ้ (上海灘), กระบี่ไร้เทียมทาน (天蠶變) และต่อมา ขวัญใจโปลิส ภาค1 (新紮師兄) และเรื่องอื่น ๆ ก็หลั่งไหลเข้ามาในไต้หวัน ทำให้ผู้ชมชาวไต้หวันสดชื่น ประทับใจ และหลงใหลในละครฮ่องกง
ในทางกลับกัน กลุ่มผู้เชี่ยวชาญด้านทีวีที่กลับมาจากสิงคโปร์ก็เดินทางไปไต้หวันเพื่อพัฒนาและถ่ายทำละครความยาวระดับไพร์มไทม์และละครตอนยาวของสถานีโทรทัศน์ไต้หวันหลาย ๆ เรื่อง มาตรฐานการผลิตและเรทติ้งอยู่ในระดับสูง พวกเขากลายเป็นเสาหลักสำคัญของละครทีวีไต้หวัน ตั้งแต่กลางทศวรรษที่ 1980 ถึงกลางทศวรรษที่ 1990 ผู้เชี่ยวชาญด้านโทรทัศน์ของฮ่องกงจำนวนมากรวมถึงผู้ที่อยู่เบื้องหลังมักจะไปถ่ายทำละครที่ไต้หวันเป็นเรื่องปกติที่พวกเขาจะสนับสนุนและสื่อสารกัน
ทีวีฮ่องกงได้รับความนิยมมากกว่าในพื้นที่ชายฝั่งกวางตุ้งของจีนแผ่นดินใหญ่ โดยเฉพาะอย่างยิ่งตั้งแต่การปฏิรูปและการเปิดประเทศ การรับชมทีวีฮ่องกงได้กลายเป็นส่วนสำคัญในชีวิตประจำวันของชาวกวางตุ้ง และกลายเป็นแหล่งความบันเทิงและข้อมูล ยกตัวอย่าง พื้นที่ชนบทของตงกว่าน เกือบทุกครัวเรือนเปิดทีวีดูละครทีวีฮ่องกง มันคือทีวีฮ่องกงซึ่งสามารถรับชมได้ ในช่วงที่ผ่านมา ตลาดภาพยนตร์ฮ่องกงตกต่ำ ผู้สร้างภาพยนตร์และผู้เชี่ยวชาญด้านโทรทัศน์จำนวนมากได้เดินทางกลับไปยังประเทศจีนเพื่อสร้างภาพยนตร์โทรทัศน์เพื่อสนับสนุนอุตสาหกรรมโทรทัศน์ในประเทศ การผลิตรายการโทรทัศน์ในประเทศมีความเข้มแข็งและมั่งคั่งมากขึ้นในช่วงไม่กี่ปีที่ผ่านมา โมเมนตัมค่อนข้างคล้ายกับอุตสาหกรรมโทรทัศน์ของฮ่องกงในทศวรรษที่ 1970 แนวโน้มดูน่าสนับสนุน
ปัจจุบันละครฮ่องกง อาจจะไม่มีอิทธิพลต่อผู้ชมในไต้หวัน เท่าในอดีตตอนช่วงยุคทองละครฮ่องกง
ยุคแรกตั้งแต่กลางยุค 70-80
เรตติ้ง คือ จำนวนผู้ชมหน้าจอ(ครั้งแรก)ของทีวีช่องหลัก เป็นการวัดความสำเร็จจากการออกอากาศครั้งแรกว่ามีผู้สนใจดูละครหรือรายการนั้นๆมากน้อยเพียงใด โดยจะไม่ใช่ยอดผู้ชมดังต่อไปนี้
1.ยอดการออกอากาศทางทีวีซ้ำ ละครที่มีการออกอากาศหน้าจอซ้ำตั้งแต่ครั้งที่ 2 ขึ้นไปจะไม่นับเป็นเรตติ้งความสำเร็จเหมือนครั้งแรกที่ออกอากาศ
2.ยอดรีรันอื่นๆ ย้อนหลังที่จะดูตอนไหนก็ได้ จะไม่นับเป็นยอดเรตติ้งเหมือนครั้งแรกเช่นกัน
ทีวีบีใช้ร่วมกับเอทีวี (รวมถึงค่ายเจียซื่อในยุค 70) เพื่อวัดเรตติ้งของละครแต่ละค่ายที่ฉายชนแย่งเรตติ้งกันทางช่องหลัก ซึ่งระบบการจัดเรตโทรทัศน์อยู่ภายใต้การควบคุมของคณะกรรมการการสื่อสารแห่งฮ่องกง ด้วยวิธีมาตราฐานโดยการใช้กำลังวัดตามจุดที่เปิดโทรทัศน์ทั่วทั้งเกาะฮ่องกง โดยคิดออกมาเป็นกำลังคนดูทั้งเกาะเป็น 100% และยังมีคะแนนต่อจุดต่อตอน ซึ่งใช้การคำนวณหาจากจำนวนผู้อยู่อาศัยที่แตกต่างกันในทะเบียนบ้านของแต่ละหลัง เช่น โดยเฉลี่ย 4 คนต่อ 1 ครัวเรือนตามทะเบียนบ้าน เท่ากับ 1 ครัวเรือนเมื่อเปิดทีวีดูละครช่องไหน จะมี 4 คนดูช่องนั้นตามไปด้วย นอกจากบ้างครัวเรือนที่มีฐานะดีหน่อยก็จะมี ทีวี 2 เครื่องต่อครัวเรือน และยังมีการสำรวจครัวเรือนที่ไม่มีโทรทัศน์ดู โดยทั่วไปในเกาะฮ่องกงผู้คนจะมีโทรทัศน์ดูกันเกือบทุกครัวเรือน ยกตัวอย่างเช่น ประชากรในปีพ.ศ. 2526 (1983) ประชากรทั้งเกาะมี 5,345.000 คน ได้มีการสำรวจผู้คนที่ไม่สามารถดูทีวีได้ประมาณ 345,000 คน ดังนั้นจะเหลือ 5 ล้านคนคือจำนวนที่สามารถดูทีวีได้ นำมาใช้ในการคำนวณหาจำนวนผู้ชมละครของแต่ละค่ายในปีนั้น ๆ โดยดูค่าเฉลี่ยทั้งเกาะของผู้คนที่อาศัยต่อ 1 ครัวเรือนที่มีโทรทัศน์ดู และเป็นวิธีที่มีการรองรับเชื่อถือได้และมีความแม่นยำสูงถึง 80%
สรุปการคำนวณเรตติ้งยุคแรก ถูกแบ่งออกเป็น 2 ช่วงดังนี้
ช่วงแรก (ยุค 70-1982)
ช่วงแรกของยุคแรก ใช้ระบบแมนนวล (manual) บริษัทวิจัยตลาดของฮ่องกงรวบรวมข้อมูลการคำนวณเรตติ้งในรูปแบบของ "ไดอารี่ทีวี" โดยวัดเรตติ้งจากกลุ่มผู้อยู่อาศัยถาวรในครอบครัวที่มีทีวีดูอยู่ในระบบและมีการบันทึกข้อมูลเรตติ้งจากการเปิดทีวีดู ทุก ๆ 15 นาทีในครัวเรือนของแต่ละหลัง ทำให้รู้ว่าสถานีโทรทัศน์ที่พวกเขาในครัวเรือนนั้นดูคือช่องอะไร, จำนวนผู้ชมเท่าไร เป็นต้น การวัดเรตติ้งด้วยระบบ "ไดอารี่" นี้จุดประสงค์ใช้เพื่อจัดทำสถิติรวมถึงการวิเคราะห์ และการคำนวณผลการดูของพื้นที่ทั้งหมดตามอัตราส่วน
แต่อย่างไรก็ตาม วิธีการคำนวณแบบนี้ต้องอาศัยผู้ตอบแบบสอบถามของผู้อยู่อาศัยในครัวเรือนด้วยการกรอกข้อมูลด้วยตนเอง จึงเกิดข้อผิดพลาดได้ง่าย ในกรณีที่ผู้อยู่อาศัยในครัวเรือนนั้น ๆ เกิดมีการย้ายที่อยู่และจำนวนตัวเลขของผู้อยู่อาศัยจริงไม่ได้อัปเดต จนทำให้เกิดระบบใหม่ที่แม่นยำขึ้นมา ในช่วงที่ 2 ของยุคแรกนี้ในปีพ.ศ 2526 (1983)
ช่วงสอง (ปีค.ศ 1983-1990)
เพื่อให้ระบบการคำนวณที่แม่นยำขึ้นจากเดิม บริษัทวิจัยตลาดจึงนำระบบใหม่มาใช้ร่วมกับระบบเดิม โดยใช้การบันทึกด้วย "เครื่องบันทึกการดูทีวี" ในปีพ.ศ. 2526 (1983) เพื่อรวบรวมข้อมูลการรับชมทั้งหมด ซึ่งใช้ร่วมกับระบบ "ไดอารี่ทีวี" และเครื่องบันทึกการดูทีวีจะทำการบันทึกการดูช่องทีวีในครัวเรือนของแต่ละค่าย รวมถึงการเปลี่ยนทีวี ดูช่องอื่น ๆ และการสลับช่องดูไปมาของแต่ละครัวเรือน ได้โดยอัตโนมัติ ข้อดีของระบบนี้คือ สามารถรวบรวมข้อมูลไว้ได้ทั้งสองประเภท และมีความแม่นยำสูง โดยละครเรื่องแรกของช่องทีวีบี ที่ถูกคำนวณเรตติ้งคะแนนด้วยระบบผสมนี้ คือ เรื่อง "สมิงสาวใจเพชร 《十三妹 1982》" ที่ออนแอร์ต้นปีพ.ศ. 2526 (1983)
ช่วงแรก (ค.ศ. 1991-2012)
เป็นยุคที่มีการเปลี่ยนวิธีให้ง่ายขึ้น รวดเร็วขึ้น ด้วยการสุ่มยอดคนดูจากจุดชมวิวทั่วเกาะฮ่องกง 100 จุดต่อจำนวนประชากรที่อาศัยต่อจุด เมื่อเปรียบเทียบกับวิธีการวัดเรตติ้งในยุคก่อนแล้ว การคำนวณหายอดเรตติ้งจะง่ายและรวดเร็วยิ่งกว่าเดิมโดยเริ่มมีการใข้ "คอมพิวเตอร์" เข้ามามีบทบาทอย่างเต็มรูปแบบและมีความน่าเชื่อถือสูงมากเช่นกัน
ตั้งแต่ในปีพ.ศ. 2534 (1991) ฮ่องกงได้เปลี่ยนการคำนวณหาเรตติ้งแบบผสมของระบบเดิม คือ "ไดอารี่ทีวี"และ"เครื่องบันทึกครัวเรือน" มาเป็น "เครื่องบันทึกการดูข้อมูลส่วนบุคคล" แทน ซึ่งระบบนี้สามารถบันทึกการรับชมต่อวินาทีทันทีและจะถูกส่งไปยังระบบคอมพิวเตอร์อย่างรวดเร็ว เพื่อทำการวิเคราะห์ทางสายสัญญาณทุกวันและรับรายงานการรับชมทางทีวีและส่งไปยังสถานีโทรทัศน์และบริษัทโฆษณาในฮ่องกงด้วย (CSM Sofrey Media Research) ระบบนี้จะรับผิดชอบในการสำรวจและการให้คะแนนของละครนั้น ๆ ยกตัวอย่างเช่น ใน 800 ครัวเรือนที่เข้าร่วมระบบนี้จะรวมถึงกลุ่มเป้าหมายในครัวเรือนที่มีอายุมากกว่า 4 ปีขึ้นไป มาคำนวณหา คะแนนเรตติ้งของละครหรือรายการนั้น ๆ แสดงถึงเปอร์เซ็นต์ของกลุ่มเป้าหมายที่กำหนดได้ โดยในหนึ่งคะแนนของเรตติ้งจะเท่ากับผู้ชม 65,000 คนที่กำลังดูละครหรือรายการของช่องนั้น ๆ อยู่ (จำนวนตัวเลขเปลี่ยนแปลงตามจำนวนประชากรที่ไม่เท่ากันในแต่ละปี)
ตั้งแต่กลางปีพ.ศ. 2552 (2009) ระบบการใช้ "เครื่องบันทึกการรับชมส่วนบุคคล" ยังสามารถบันทึกข้อมูลการสำรวจยอดคนดูทีวีดิจิตอล ได้อีกด้วย ซึ่งความถูกต้องของข้อมูลนั้นสูงมาก จึงทำให้สามารถวิเคราะห์ข้อมูลการรับชมของผู้ชมทางทีวีได้อย่างแม่นยำยิ่งขึ้น เพื่อให้สถานีโทรทัศน์และผู้โฆษณาสามารถมุ่งทรัพยากรไปที่ผู้ชมกลุ่มป้าหมายได้รวดเร็วแม่นยำกว่าระบบเก่า
แต่อย่างไรก็ตาม พฤติกรรมของผู้ชมในยุค 90 เริ่มเปลี่ยนจากยุค 80 มีการสำรวจพบว่าในช่วงเวลา 18.00-22.00 น. ผู้คนที่นิยมทำกิจกรรมนอกบ้านมีเพิ่มสูงขึ้นจากคนในยุคก่อน มากยิ่งขึ้น เมื่อมีการเปลี่ยนจากยุค 80 ซึ่งเป็น "ยุคทองละครทีวีฮ่องกง" เข้าสู่ยุค 90 ซึ่งเป็น "ยุคทองภาพยนตร์ฮ่องกง" ในช่วงยุคที่ภาพยนตร์ฮ่องกงบูมสุดขีด จำนวนผู้คนที่นิยมออกนอกบ้านไปดูหนังในโรงหนังหลังเลิกงานและช่วงหัวค่ำพบว่ามีจำนวนสูงขึ้นกว่าในยุค80 รวมถึงปัจจัยอื่น ๆ ซึ่งล้วนแล้วแต่มีผลกระทบโดยตรงต่อยอดผู้ชมที่เฝ้าดูรายการทางทีวี จึงทำให้เรตติ้งค่าเฉลี่ย และเรตติ้งสูงสุด ลดน้อยลงจากยุคก่อน อย่างเห็นได้ชัด โดยยุคหลัง(ตั้งแต่ยุค90-ปัจจุบัน)ละครแต่ละเรื่องทำเรตติ้งเฉลี่ยต่อตอนได้ไม่เกิน 45 จุดเปิด ส่วนเรตติ้งสูงสุดได้ไม่เกิน 50 จุดเปิดเท่านั้น ซึ่งเทียบไม่ได้เลยกับเรตติ้งของละครยอดนิยมในช่วงยุค 80s
ส่วนเรตติ้งละครในยุค 70s-80s ที่มีเรตติ้งเฉลี่ยต่อตอนเกิน 45 จุดเปิด เช่น มังกรหยกภาค 1 เวอร์ชัน 1983 มีเรตติ้งเฉลี่ยต่อตอน 65 จุดเปิด, มังกรหยก ภาค 2 เวอร์ชัน 1983 มีเรตติ้งเฉลี่ยต่อตอน 62 จุดเปิด, เจ้าพ่อเซี่ยงไฮ้ มีเรตติ้งเฉลี่ยต่อตอน 60 จุดเปิด เป็นต้น ซึ่งสูงกว่าเรตติ้งเฉลี่ยต่อตอนของละครในยุค 90s จนถึงปัจจุบันทั้งหมด
ช่วงสอง (ค.ศ. 2013-ปัจจุบัน)
เข้าสู่ยุคแพลตฟอร์ม (Platform) ในโลกอินเทอร์เน็ต จึงมีการวัดเรตติ้งแบบใหม่ให้ทันยุคสมัย โดยยังคงวัดจากจุดชมวิวแบบยุค 90s เป็นหลัก แต่มีการหาเรตติ้งที่ครอบคลุมพื้นที่การดูสดผ่านทางทีวีและออนไลน์ เช่น พวกแพตฟอร์มที่ขึ้นตรงกับทางทีวีบี นำมาคำนวณหาเรตติ้งแท้จริงร่วมกับเรตติ้งที่ดูหน้าจอทีวี ซึ่งจะทำให้ได้ยอดคนดูสดทางออนไลน์กับยอดคนดูสดทางหน้าจอทีวีที่แท้จริงในปัจจุบัน
ต่อมาในปีพ.ศ. 2561 (2018) รายการรับชมละครฮ่องกงทีวีบี ทางช่อง ทีวีบีเจด (Jade Channel) ตัวเลขทั้งหมดปัดเศษเป็นตัวเลขหลักเดียวที่ใกล้ที่สุด
มีการวัดเรตติ้งจำนวนผู้ชมข้ามแพลตฟอร์มโดยเฉลี่ยทั้งหมด ทั้งทางช่อง ทีวีบี เจด (TVB Jade Channel และ มายทีวี ซุปเปอร์ (myTV SUPER 7-day cross) โดยวัดสถิติผู้ชมรวมแพลตฟอร์มใน 7 วัน คือ 1 มกราคม - 29 กรกฎาคม พ.ศ. 2561 (2018)
สิบอันดับละครทีวีบีที่มีเรตติ้งเฉลี่ยสูงสุดในฮ่องกง
เรตติ้ง หรือ "อัตราการดู" เป็นตัวบ่งชี้ที่สำคัญมากในการวัดความสำเร็จของรายการทีวี ระดับเรตติ้งสามารถกำหนดและบ่งบอกถึงรายได้ของทางสถานีโทรทัศน์และยังเป็นตัวบ่งชี้ทิศทางการผลิตรายการในอนาคต
ทุกสถานีโทรทัศน์ มักใช้การให้คะแนนเรตติ้งเพื่อโปรโมตรายการ อันที่จริง จำนวนผู้ชมทีวีที่ดูทีวีสามารถบ่งบอกความนิยมของรายการนั่น ๆ แบ่งออกได้เป็นสองแบบ
2.ดัชนีชี้วัดความชื่นชมของรายการทีวี:-
ทีวีบี เริ่มผลิตละครเป็นของตัวเองลงสู่จอโทรทัศน์ครั้งแรก เมื่อปลายปีพ.ศ. 2510 (1967) แต่มีการวัดเรตติ้งละครแบบสากลครั้งแรกในปีพ.ศ. 2517 (1974) เพื่อวัดความนิยมในตัวของดาราและละครเรื่องนั้น ๆ อีกทั้งยังเป็นหนึ่งในตัวแปรสำคัญในการมอบรางวัลแก่ดาราที่ได้รับความนิยมในแต่ละปีอีกด้วย
ต่อมาในเดือนตุลาคม พ.ศ. 2534 (1991) ทางส่วนภูมิภาคฮ่องกงได้เปลี่ยนรูปแบบการคำนวณหาเรตติ้งให้ง่ายขึ้นและรวดเร็วกว่าแบบเดิม โดยใช้การจัดทำบันทึกการรับชมส่วนบุคคลขึ้นมา และใช้ระบบคำนวณรายการทีวีหาเรตติ้งเฉลี่ย แบบใหม่เพื่อให้ง่ายต่อการคำนวณหายอดคนดูต่อคนมากยิ่งขึ้น โดยอาศัยจุดดูเป็นวิธีการคำนวณอัตราการดูรายการทีวีของฮ่องกง โดยใช้ประชากรในภูมิภาคที่สามารถดูทีวีได้เป็นเกณฑ์ตามมาตรฐาน 100 จุดเป็นหลัก ยกตัวอย่างเช่น ในจุดชมวิวของเกาะฮ่องกงจะมีผู้ชม 64,820 คนต่อ 1 จุดดังนั้นใน 100 จุดจะเท่ากับ 6,4820,000 คน ของจำนวนประชากรในปีนั้น ๆ และจะมีการปรับเปลี่ยนตามการเปลี่ยนแปลงของจำนวนประชากรที่เพิ่มขึ้นประจำปี
เมื่อถึงยุค 90 ทีวีบีเรื่มวัดเรตติ้งโดยได้ใช้เครื่องมือสำรวจเรตติ้งแบบส่วนบุคคลเพื่อบันทึกเรตติ้งของละครครั้งแรกในปีพ.ศ. 2534 (1991) และตั้งแต่ยุค90จนถึงปัจจุบัน (ไม่นับรวมยุค 70-80) มีละครที่มีเรตติ้งสูงสุดในตอนอวสาน คือ เรื่อง "วุ่นรัก ซือเจ๊อลวน"（War of the Genders 2000）ที่นำแสดงโดย เจิ้งอวี้หลิง ละครเรื่องนี้สร้างสถิติการรับชมสูงสุดในช่วงเวลาที่ไม่ใช่ไพรม์ไทม์ โดยมีเรตติ้งค่าเฉลี่ย 35 จุดเปิดและสถิติเรตติ้งการรับชมสูงสุด 50 จุดเปิดในตอนอวสาน เมื่อวันที่ 7 กรกฎาคม 2000 และเรื่อง ศึกบุปผาวังมังกร ก็มีเรตติ้งสูงสุดถึง 50 จุดเปิด เช่นกัน
เรตติ้งค่ายอื่น
ในยุคทศวรรษ 70 คู่แข่งขันในวงการจอแก้วที่สำคัญของ ทีวีบี คือ ค่ายอาร์ทีวี (RTV) หรืออีกชื่อที่รู้จักกันดีในยุค 80 คือ เอทีวี (ATV) และ เจียซื่อ (CTV) ทั้งสองค่ายต่างใช้การวัดเรตติ้งร่วมกันกับทีวีบี เมื่อมีการเปิดทีวีดูละครทางช่องไหน เรตติ้งจะพุ่งขึ้นไปทางช่องนั้นทันที
สิบอันดับแรกของละครทีวีบีที่มีเรตติ้งสูงที่สุดในโลก
ต่อไปนี้คือละครโทรทัศน์ฮ่องกง 10 เรื่องที่มียอดผู้ชมดูสด(ครั้งแรก)มากที่สุดในโลก(該劇是TVB全球收視率最高的十部劇集之一) ตามสถิติรายงานในงานการเฉลิมฉลองไต้หวันของทีวีบี (TVB) เมื่อวันที่ 19 พฤศจิกายน พ.ศ. 2538 (1995) และยังเป็นละครโทรทัศน์ของฮ่องกงที่มียอดผู้ชมดูสดผ่านโทรทัศน์สูงสุดทั่วเอเชียอาคเนย์ เป็นการรวมเรตติ้งเฉลี่ยและยอดผู้ชมทั้งในเอเชีย เช่น มาเลเซีย,ไทย,เวียดนาม สิงคโปร์, ไต้หวัน, มาเก๊า, อินโดนีเซีย เป็นต้น (ไม่รวมเรตติ้งในจีน) รวมถึงเรตติ้งทั่วทุกมุมโลกที่ละครทีวีบีได้นำไปฉายทางทีวีในย่านชุมชนคนจีนในต่างประเทศ เช่น ไชน่าทาวน์ในอเมริกา,อังกฤษและยุโรป
โดยเป็นการมอบรางวัลในงานเฉลิมฉลองครบรอบ 28 ปีของสถานีโทรทัศน์ทีวีบี ภายใต้ชื่อรางวัลว่า "10 อันดับละครทีวีบีที่มียอดคนดู(สด)มากที่สุดในประวัติศาสตร์" โดยคัดทุกเรื่องที่มีเรตติ้งคะแนนเฉลี่ยต่อตอนสูงทั่วเอเชีย ซึ่งเป็นการนับยอดคนดูสดครั้งแรกที่ออกฉายในแต่ละประเทศรวมในการฉายทั่วนอกเขตฮ่องกงทั้งหมด โดยมียอดรวมผู้ชมดูสดทั้ง 10 เรื่องมากกว่า 2,200 ล้านคน
ละครฮ่องกงที่มีเรตติ้งสูงสุดในจีน
มังกรหยก ภาค 1 (1983) ฉบับ หวงเย่อหัว กับ องเหม่ยหลิง คือ ละครฮ่องกงที่มีเรตติ้งสูงสุดในจีนตลอดกาล
ต่อไปนี้คือตาราง 10 อันดับละครที่มีเรตติ้งสูงสุดในประวัติศาสตร์ของจีน โดยรวมทั้งละครของฮ่องกง ,ไต้หวันและจีน
เกร็ดเล็กเกร็ดน้อย
1.มังกรหยก ภาค 1/1983 (The Legend of conder heroes) ละครทางค่ายทีวีบี โดยอยู่อันดับ 5 ในตาราง
2.เจ้าพ่อเซี่ยงไฮ้ (上海灘 1980) ละครทางค่ายทีวีบี โดยอยู่อันดับ 7 ในตาราง
ละครฮ่องกงที่มีการรีรัน (ฉายซ้ำ) มากที่สุดในจีน
มังกรหยก ภาค 1 (1983) เวอร์ชัน หวงเย่อหัว, องเหม่ยหลิง นำแสดง เป็นละครชุดของฮ่องกงที่มีการรีรันในจีนบ่อยที่สุดในประวัติศาสตร์
ทุกวันนี้ยังคงติด 10 อันดับละครที่ออกอากาศรีรันซ้ำบ่อยมากที่สุดในจีน ถือได้ว่าเป็นละครชุดจากฮ่องกง สุดคลาสสิกที่ประสบความสำเร็จในจีนอย่างมากมาย
ไม้หนีบผ้า
thumb|right|200px|ไม้หนีบผ้าพลาสติก ไม้หนีบผ้า หรือ ที่หนีบผ้า เป็นอุปกรณ์สำหรับแขวนผ้าเพื่อผึ่งให้แห้ง มักใช้กับราวตากผ้า ไม้หนีบผ้ามีรูปลักษณะต่าง ๆ กันไป
ทีวีบี
สิบอันดับละครยอดนิยมสุดคลาสสิกแห่งศตวรรษที่ 20 ในสิงคโปร์และมาเลเซีย
ต่อไปนี้คือสิบละครคลาสสิกที่วัดจาก เรตติ้ง+ยอดจำหน่ายเทปวีดีโอและซีดี+ความนิยมของผู้ชม ในสิงค์โปร์และมาเลเซีย
ไม้หนีบผ้า
ไม้หนีบผ้าสามารถนำไปใช้งานลักษณะอื่นได้มากมาย เช่น หนีบถุงใส่ของ หนีบฟิลม์ หรือที่กรองแสง ในวงการภาพยนตร์ เรียกไม้หนีบผ้าว่า "C47"
ทีวีบี
สิบอันดับละครยอดนิยมสุดคลาสสิกแห่งศตวรรษที่ 20 ในสิงคโปร์และมาเลเซีย
1.วัดตามเรตติ้งสูงสุดที่ทำได้(ในสิงค์โปร์และมาเลเซีย) 2.จำนวนเทปวิดีโอและวีซีดีทั้งหมดที่จำหน่ายหรือให้เช่าในสิงคโปร์และมาเลเซีย
ไม้หนีบผ้า
การออกแบบ
ในปัจจุบัน ไม้หนีบผ้าถูกผลิตด้วยต้นทุนต่ำมาก โดยใช้แท่งพลาสติกหรือไม้มาขัดกัน และส่วนใหญ่จะมีสปริงเล็ก ๆ คานอยู่. ด้วยหลักคานดีดคานงัด เมื่อบีบที่ปลายของไม้หนีบ ปากไม้หนีบก็จะเปิดออก และเมื่อปล่อยปลายไม้หนีบ ปากไม้หนีบก็จะหุบเข้าหากัน ทำให้หนีบของได้
ไม้หนีบผ้ารุ่นเก่า ๆ จะไม่ใช้สปริง แต่มักจะทำเป็นชิ้นเดียว โดยปากหนีบทั้งสองข้างของไม้หนีบจะเป็นชิ้นเดียวกับตัวไม้หนีบ โดยมีเพียงช่องว่างเล็ก ๆ ระหว่างปากไม้หนีบ ไม้หนีบรูปทรงนี้ จะบีบผ้าได้เนื่องจาก เมื่อปากทั้งสองข้างถูกถ่างออก มันจะพยายามกลับคืนสู่ตำแหน่งเดิม ทำให้เกิดแรงบีบ ไม้หนีบทรงนี้มักทำจากพลาสติก หรือไม้ (ซึ่งเป็นแบบดั้งเดิม) และเกือบทั้งหมดผลิตในจีนหรือไต้หวัน
ทีวีบี
สิบอันดับละครยอดนิยมสุดคลาสสิกแห่งศตวรรษที่ 20 ในสิงคโปร์และมาเลเซีย
4.ปีของการบันทึกคะแนนและการรับรู้ของผู้ชม
ไม้หนีบผ้า
แหล่งข้อมูลอื่น
thumb|right|150px|ไม้หนีบผ้าแบบชิ้นเดียว ทำจากไม้
ทีวีบี
สิบอันดับละครยอดนิยมสุดคลาสสิกแห่งศตวรรษที่ 20 ในสิงคโปร์และมาเลเซีย
โดย 10 อันดับแรกจากละคร 100 เรื่อง ของละครยอดนิยมสุดคลาสสิกแห่งศตวรรษที่ 20 ทั้งในสิงคโปร์และมาเลเซีย ส่วนใหญ่จะเป็นละครยอดนิยมจากทางฝั่งเกาะฮ่องกง ของค่ายทีวีบี ส่วนค่ายเอทีวี(อาร์ทีวี) มีสองเรื่องที่ติดสิบอันดับแรกในสิงคโปร์ และละครจากจีนแผ่นดินใหญ่ เรื่อง สามก๊ก 1994 สามารถติดสิบอันดับแรกทั้งในสิงคโปร์ และ มาเลเซีย
ส่วนละครยอดนิยมของทีวีบี ที่มีเรตติ้งและยอดจำนวนเทปวีดีโอและซีดี สูงสุดในสิบอันดับแรกของทั้งสองประเทศ (สิงค์โปร์และมาเลเซีย) ได้แก่ มังกรหยก ภาค 1 (1983) (The Legend of conder heroes 1983), เจ้าพ่อเซี่ยงไฮ้ (The Bund 1980), เจ้าพ่อตลาดหุ้น (The Greed of Man 1992), เทพบุตรชาวดิน (The Good, the Bad and the Ugly 1979), คู่ทรนง (The Feud of Two Brothers 1986) และ คมเฉือนคม ภาค 1 (The Shell Game 1980)
ต่อไปนี้คือตารางสิบอันดับแรกทั้งใน สิงคโปร์ และ มาเลเซีย
สิบอันดับละคร(ต่างประเทศ)ที่มีเรตติ้งเฉลี่ยสูงสุดในฮ่องกง
10 อันดับละครชุดต่างประเทศที่ได้รับความนิยมสูงสุดในเกาะฮ่องกง เป็นเรตติ้งแยกจากละครชุดของฮ่องกงเอง (บางเรื่องเป็นการสร้างร่วมกันของทางทีวีบีกับไต้หวัน)
ละครของต่างประเทศที่มีเรตติ้งเฉลี่ยต่อตอนมากที่สุดในฮ่องกง คือ สงครามชีวิตโอชิน (Oshin 1983) ละครยอดนิยมของญี่ปุ่น ที่สร้างสถิติเป็นละครเรื่องเดียวที่มีการออกอากาศสองครั้งในปีเดียวกันผ่านทางช่องเดียวกันในฮ่องกง
โดยในปีพ.ศ. 2527 (1984) ทางช่องทีวีบี ได้นำละครเรื่องนี้มาออกอากาศครั้งแรกครึ่งชั่วโมงของทุกวันจันทร์-ศุกร์ ช่วงเวลาบ่ายโดยเน้นฐานผู้ชมที่เป็นแม่บ้านเป็นหลัก (ส่วนคนทำงานประจำไม่มีโอกาสดูในช่วงเวลานั้น) แต่เมื่อละครถูกพูดถึงจากเหล่าบรรดาแม่บ้านเป็นอย่างมาก ต่อมาทาง ทีวีบี ได้ตัดสินใจนำมาออกอากาศใหม่อีกครั้งในปีเดียวกันทันที ในช่วงหลังเลิกงานซึ่งเป็นเวลาที่มีผู้ชมหลากหลายได้มีโอกาสดูมัน ทำให้ละครเรื่องนี้ฮิต จนเกิดกระแส "โอชินฟีเวอร์" ขึ้นมาในฮ่องกง และสามารถทำเรตติ้งเฉลี่ยได้ 42 จุดเปิดต่อตอน จากความนิยมทำให้ในปีอื่น ๆ มีการออกอากาศรีรันซ้ำละครเรื่องนี้ในฮ่องกงถึง 5 ครั้งเลยทีเดียว
ส่วนละครของต่างประเทศที่มีเรตติ้งสูงสุดในเกาะฮ่องกง คือ แดจังกึม ซีรีส์ยอดนิยมของเกาหลี ที่สามารถตีตลาดคนดูละครในฮ่องกงได้ ถึงแม้จะมียอดคนดูเฉลี่ยทุกตอนในฮ่องกง เพียง 2.35 ล้านคน และมีเรตติ้งตอนจบอยู่ที่ 47 จุดเปิด แต่สามารถทำเรตติ้งสูงสุด 50 จุดเปิด เท่ากับ 3.35 ล้านคน นับเป็นละคร(ยุคหลัง)ที่สามารถทำเรตติ้งสูงสุดในเกาะฮ่องกงในรอบ 25 ปี(ละครในช่วงปีค.ศ. 1991-2016) นับรวมเฉพาะละครของฮ่องกงตั้งแต่ยุค 90s มาจนถึงปัจจุบัน แต่ไม่สูงเท่าเรตติ้งสูงสุดของละครยอดนิยมในยุค 80 อย่าง มังกรหยก ภาค 1 (1983)
เรตติ้งละครทีวีบียุค 70-80
นอกเหนือจาก 10 ละครที่มีเรตติ้งในฮ่องกงสูงสุดตลอดกาล ซึ่งส่วนใหญ่จะเป็นละครในช่วงปลายยุค 70s-80s (ค.ศ. 1977-1989) เช่น มังกรหยก (1983) ภาคก๊วยเจ๋งและเอี้ยก้วย, เจ้าพ่อเซี่ยงไฮ้, เทพบุตรชาวดิน, เทพอาจารย์จอมอิทธิฤทธิ์, ดาบมังกรหยก (1978), ซิยิ่นกุ้ย พิชิตตะวันออก ซึ่งล้วนทำเรตติ้งเฉลี่ยต่อตอน 60 จุดเปิดขึ้นไปได้สำเร็จ ถือเป็นช่วงยุคทองของละครในฮ่องกง แต่ก็มีละครในยุคนั้นอีกจำนวนมากที่ถึงแม้จะประสบความสำเร็จเช่นกัน แต่ก็ไม่สามารถทำเรตติ้งเฉลี่ยได้ถึง 60 จุดเปิด
ต่อไปนี้คือเรตติ้งของละครเรื่องอื่น ๆ (เพียงบางส่วน) จากประมาณ 200 เรื่องของละครทั้งหมดในยุค 70s-80s
เรตติ้งละครทีวีบียุค 90-ปัจจุบัน
ยุค 90s ช่วงต้น-กลาง (1990-1996) เป็นยุคทองของภาพยนตร์ฮ่องกง(จอเงิน) และเริ่มเข้าสู่ยุคที่เรตติ้งของละคร(จอแก้ว)ในฮ่องกง เริ่มลดลงและต่ำลงไปเรื่อย ๆ จนมาถึงปัจจุบัน